- დიახ, ვილაპარაკეთ და საუბარი კიდევ გაგრძელდება... პრესის მეშვეობით გამართული ბოლოდროინდელი პოლემიკა კი, რომელიც უკვე ყველანაირ ზღვარს სცილდება, რაც შეიძლება მალე უნდა დასრულდეს! ამ საკითხზე ფეხბურთის ფედერაციის პოზიცია ძალიან მკაცრი იქნება. ამ ეტაპზე ეს ვინმეს ნაკრებიდან მოკვეთას ან მოხსნას არ გულისხმობს, მაგრამ ვიმეორებ - მწვრთნელს და ფეხბურთელებს შორის ასეთი ურთიერთობა მიუღებელია. საქართველოს ნაკრები არც ფედერაციის არის, არც მწვრთნელების ან ფეხბურთელების. ჩვენი ფეხბურთი აქამდე ძალიან პატივსაცემმა ადამიანებმა მოიტანეს, ასეთი ნაბიჯები კი მათთვისაც და გულშემატკივრებისთვისაც ძალიან შეურაცხმყოფელია...